ddrg/super_eurlex huggingface dataset:
(13)

Komisia vyhľadala a overila všetky informácie, ktoré považovala za potrebné na stanovenie pravdepodobnosti pokračovania dumpingu, ujmy a záujmu Spoločenstva. Overovacia návšteva sa vykonala v priestoroch týchto spoločností: a) vyvážajúci výrobca v ČĽR prepojený so žiadajúcim výrobcom zo Spoločenstva: — Osram China Lighting Ltd., Foshan City, provincia Guangdong b) vyvážajúci výrobca v ČĽR prepojený s inými výrobcami zo Spoločenstva: — Zheijang Yankon Group Co Ltd., Shangyu City, provincia Zhejiang c) vyvážajúci výrobca v ČĽR, ktorý nie je prepojený so žiadnymi výrobcami zo Spoločenstva: — Shenzhen Zuoming Electronic Co. Ltd. Shenzhen City, provincia Guangdong d) obchodník prepojený s inými výrobcami zo Spoločenstva: — Philips Hong Kong Ltd., Hongkong SAR e) obchodník, ktorý nie je prepojený so žiadnym výrobcom zo Spoločenstva: — Super Trend Lighting Ltd., Hongkong SAR f) výrobcovia z analogickej krajiny: — Osram Korea Ltd., Soul, Kórejská republika — Hyosun Electric Co., Ltd., Paju-City, Kórejská republika g) výrobcovia zo Spoločenstva: — Osram GmbH, Mníchov a Augsburg, Nemecko, a Osram Slovakia, Nové Zámky, Slovensko — Philips Lighting B.V., Eindhoven, Holandsko, a Philips Lighting Poland S.A, Pila, Poľsko — General Electric Zrt., Budapešť, a Nagykaniza, Maďarsko — Sylvania Lighting International, Frankfurt/Main, Nemecko, a Leeds, Spojené kráľovstvo h) dovozcovia zo Spoločenstva: — Electro Cirkel B.V., Rotterdam, Holandsko — Kemner B.V., Amsterdam, Holandsko — Omicron UK Ltd., Huntingdon, Spojené kráľovstvo i) dodávatelia zo Spoločenstva: — ST Microelectronics Srl, Miláno, Taliansko — Vitri Electro-Metalurgica S.A., Barcelona, Španielsko j) maloobchodník zo Spoločenstva: — IKEA AB, Älmhult City, Region of Småland, Švédsko
2.

Kapitola II sa mení a dopĺňa takto: a) v oddiele A bode 1 sa písmeno q) nahrádza týmto: „q) pepsín, koncentrácia: 1: 10 000 NF (Národný liekopis USA, US National Formulary – NF), ktorá zodpovedá 1: 12 500 BP (Britský liekopis, British Pharmacopoeia – BP) a 2 000 FIP (Medzinárodná farmaceutická federácia, Fédération internationale de pharmacie – FIP), alebo stabilizovaný kvapalný pepsín s najmenej 660 jednotkami/ml (Európsky liekopis, European Pharmacopoeia)“; b) v oddiele A bode 3. II písmene a) sa bod v) nahrádza týmto: „v) Nakoniec sa pridá 6 g pepsínu alebo 18 ml kvapalného pepsínu. Toto poradie sa musí prísne dodržiavať, aby sa zabránilo rozkladu pepsínu.“; c) v oddiele C bode 3. I sa písmeno h) nahrádza týmto: „h) Nakoniec sa pridá 7 g pepsínu alebo 21 ml kvapalného pepsínu. Toto poradie sa musí prísne dodržiavať, aby sa zabránilo rozkladu pepsínu.“
(1)

V súlade s článkom 3 a článkom 4 nariadenia (ES) č. 1290/2005 financujú Európsky poľnohospodársky záručný fond (EPZF) a Európsky poľnohospodársky fond pre rozvoj vidieka (EPFRV) v kontexte spoločného riadenia iba výdavky realizované v súlade s právnymi predpismi Spoločenstva. Neoprávnené platby vyplatené príjemcom členskými štátmi, ktoré nevyplývajú z nezrovnalostí v zmysle článku 1 ods. 2 nariadenia Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (2), ale z chýb spôsobených štátnymi správami, nie sú vykonávané v súlade s právnymi predpismi Spoločenstva, a teda by sa nemali financovať z rozpočtu Spoločenstva. Preto ak členské štáty nevymohli tieto neoprávnené platby do konca finančného roku, v ktorom boli zistené, mali by sa vylúčiť z ročných uzávierok platobných agentúr. V dôsledku toho by sa takéto platby nemali zahrnúť do tabuľky uvedenej v prílohe III k nariadeniu Komisie (ES) č. 885/2006 (3).
(4)

Pokiaľ ide o časť II nariadenia (ES) č. 2040/2000 týkajúcu sa rezerv na vonkajšie operácie, na financovanie záručného fondu a rezervy na núdzovú pomoc už nie sú ďalej potrebné osobitné ustanovenia a opatrenia, ktoré sú výnimkami v súvislosti so systémom vlastných zdrojov. Rezerva na úverové záruky bola vo finančnom rámci na obdobie rokov 2007 – 2013 medziinštitucionálnej dohody z roku 2006 nahradená rozpočtovým riadkom v rámci výdavkovej kapitoly 4 „EÚ ako globálny hráč“. Hlavné zásady týkajúce sa rezervy na núdzovú pomoc sú ustanovené v nariadení Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (7), zatiaľ čo čiastka a podmienky využitia sú ustanovené v medziinštitucionálnej dohode z roku 2006. Vzhľadom na to, že záujmy tretích strán nie sú priamo dotknuté, nie je potrebné tieto prvky do nariadenia zahrnúť.
(3)

Na základe informácií týkajúcich sa žiadostí o vývozné povolenia, ktoré má Komisia k dispozícii k 21. novembru 2007, množstvo ešte disponibilné na obdobie do 15. januára 2008 pre pásmo 1. Afrika podľa článku 9 ods. 5 nariadenia (ES) č. 883/2001 by mohlo byť prekročené, ak sa neobmedzí vydávanie týchto vývozných povolení s vopred stanovenou náhradou. Je preto potrebné stanoviť jednotnú percentuálnu sadzbu na prijímanie žiadostí predložených od 16. do 20. novembra 2007 a pozastaviť pre tieto zóny do 16. januára 2008 vydávanie potvrdení na predložené žiadosti,
(4)

Pravidlá financovania politických strán na európskej úrovni by sa mali upraviť tak, aby lepšie zohľadňovali špecifické podmienky fungovania politických strán vrátane presunu politických výziev a programov, ktorých vplyv na rozpočet nemôžu politické strany predpovedať pri zostavovaní svojich ročných pracovných programov a rozpočtov. Na tento účel by sa mali zaviesť obmedzené možnosti preniesť finančné prostriedky daného roka do prvého štvrťroka nasledujúceho roku.
2.

Článok 29 sa mení a dopĺňa takto: a) v odseku 1 sa písmeno b) nahrádza takto: „b) Nemecko: pripojené k označeniu pôvodu vína — ‚Qualitätswein‘, — ‚Prädikatswein‘, doplnené o ‚Kabinett‘, ‚Spätlese‘, ‚Auslese‘, ‚Beerenauslese‘, ‚Trockenbeerenauslese‘ alebo ‚Eiswein‘, — ‚Qualitätswein mit Prädikat‘, doplnené o ‚Kabinett‘, ‚Spätlese‘, ‚Auslese‘, ‚Beerenauslese‘, ‚Trockenbeerenauslese‘ alebo ‚Eiswein‘ do 1. augusta 2009“; b) v odseku 1 sa písmeno o) nahrádza takto: „o) Slovinsko: — ‚kakovostno vino z zaščitenim geografskim poreklom‘ alebo ‚kakovostno vino ZGP‘; tieto termíny sa môžu doplniť výrazom ‚mlado vino‘, — ‚vino s priznanim tradicionalnim poimenovanjem‘, ‚vino PTP‘ alebo ‚renome‘, — ‚vrhunsko vino z zaščitenim geografskim poreklom‘, ‚vrhunsko vino ZGP‘ or ‚eminentno‘; tento termín sa môže doplniť výrazom ‚pozna trgatev‘, ‚izbor‘, ‚jagodni izbor‘, ‚suhi jagodni izbor‘, ‚ledeno vino‘, ‚vino iz sušenega grozdja‘, ‚arhivsko vino‘, ‚arhiva‘, ‚starano vino‘ alebo ‚slamno vino‘;“ c) v odseku 1 sa písmeno p) nahrádza takto: „p) Slovensko: názvy dopĺňajúce údaj o pôvode vína: — ‚akostné víno‘, — ‚akostné víno s prívlastkom‘ plus ‚kabinetné‘, ‚neskorý zber‘, ‚výber z hrozna‘, ‚bobuľový výber‘, ‚hrozienkový výber‘, ‚cibébový výber‘, ‚slamové víno‘, ‚ľadový zber‘, ako aj nasledujúce výrazy: — ‚esencia‘, — ‚forditáš‘, — ‚mášláš‘, — ‚samorodné‘, — ‚výberová esencia‘, — ‚výber … putňový‘, doplnený číslicami 3 – 6.“; d) v odseku 2 sa vypúšťa písmeno a); e) do odseku 2 sa dopĺňa toto písmeno: „j) Slovensko: — ‚sekt vinohradníckej oblasti‘, — ‚pestovateľský sekt‘.“
(2)

Malo by sa objasniť, že dôkaz o predchádzajúcich skúsenostiach hospodárskeho subjektu by sa mal predložiť spolu s prvou žiadosťou o ročné obdobie kvóty. Prvú žiadosť možno predložiť na ktorékoľvek zo štyroch čiastkových období kvótového roku, a ak hospodársky subjekt žiada o viaceré čiastkové obdobia, dôkaz by sa mal predložiť len raz.
(2)

Vzhľadom na tieto nové ustanovenia je vhodné zladiť kritériá oprávnenosti na schémy pomoci na skladovanie smotany, masla a koncentrovaného masla stanovené v nariadení Komisie (ES) č. 1898/2005 (2). Predovšetkým by sa mali vypustiť odkazy na vnútroštátne normy kvality, a kde je to potrebné, mali by sa nahradiť kritériami oprávnenosti podľa nariadenia (ES) č. 1255/1999. Príslušné ustanovenia o kontrolách by sa mali zodpovedajúcim spôsobom upraviť.
—

pokiaľ ide o Portugalsko: „Azeitonas de Conserva de Elvas e Campo Maior“ (17), „Chouriça de Carne de Barroso – Montalegre“ (18), „Chouriço de Abóbora de Barroso – Montalegre“ (19), „Sangueira de Barroso – Montalegre“ (20), „Batata de Trás-os-Montes“ (21), „Salpicão de Barroso – Montalegre“ (22), „Alheira de Barroso – Montalegre“ (23), „Cordeiro de Barroso“ alebo „Anho de Barroso“ alebo „Borrego de leite de Barroso“ (24), „Azeite do Alentejo Interior“ (25), „Paio de Beja“ (26) a „Linguíça do Baixo Alentejo“ alebo „Chouriço de carne do Baixo Alentejo“ (27),
CCNR

Central Commission for the Navigation on the Rhine – Ústredná komisia pre plavbu po Rýne
(27)

Niektorí používatelia v Spoločenstve tvrdili, že prechod na výrobu LMP by nebol nákladovo efektívny. Vyskytli sa tvrdenia, že napriek tomu, že výrobné linky pre LMP a iné dvojzložkové druhy PSF sú v podstate rovnaké, prechod na výrobu LMP by si vyžadoval určité úpravy, najmä v súvislosti so zmenou zvlákňovacích trysiek, a spôsobil by značný prestoj. Aj napriek tomu, že prechod na výrobu LMP alebo opačne sa dá technicky uskutočniť, preto nemusí byť efektívny a môže ovplyvniť dostupnú kapacitu LMP. Združenie výrobcov v Spoločenstve a jeden výrobca v Spoločenstve tvrdili, že výrobný proces pre všetky dvojzložkové PSF je v podstate rovnaký a prechod na výrobu LMP nespôsobuje žiadne technické problémy, ale že záleží jedine na trhových mechanizmoch, akými sú dopyt a ceny. Okrem toho tvrdili, že existuje dostatočná celková kapacita na uspokojenie dopytu po LMP v Spoločenstve, ak by to podmienky na trhu umožnili. V tejto súvislosti treba uviesť toto: po prvé záver, že medzi výrobou LMP a inými druhmi PSF neexistuje žiadny podstatný rozdiel, nebol spochybnený. Po druhé efektívnosť nákladov pri prechode na výrobu LMP alebo opačne sa môže u jednotlivých výrobcov podstatne líšiť, ale v skutočnosti niektorí výrobcovia v Spoločenstve tak robia. Napokon to, či by mal výrobca prejsť na výrobu LMP, závisí vo veľkej miere od predajných cien, ktoré môže získať za jednotlivé druhy PSF na trhu. V tejto súvislosti treba takisto uviesť, že v Spoločenstve alebo v príslušných vyvážajúcich krajinách nepôsobia žiadni výluční výrobcovia LMP. Preto sa týmto tvrdením nemôžu nahradiť závery týkajúce sa výrobného procesu.
Ukazovatele sledované u jednotlivcov, ktorí za posledné tri mesiace neplatili za online audiovizuálny obsah: — platili by, ak by ponuka bezplatného obsahu nebola postačujúca, — platili by, ak by bolo dovolené vymieňať si právne chránený obsah, — platili by, ak by existovali prijateľnejšie spôsoby platby, — platili by, ak by boli ceny výhodnejšie, — platili by, ak by bola kvalita plateného obsahu vyššia ako kvalita bezplatných služieb, — platili by, ak by bol výber lepší a/alebo obsah by bol ľahšie dostupný, — neplatili by v žiadnom z uvedených prípadov, platili by však na iné účely (napr. na podporu umeleckej tvorby atď.), — neboli by ochotní platiť, neplatili by za žiadnych okolností.
(8)

Dovozné povolenia by mali byť kvôli spoľahlivej správe platné deväť mesiacov od dátumu vydania, avšak najneskôr do konca roka. Členské štáty by mali vydávať licencie iba po tom, ako Komisia oznámi, že množstvá sú dostupné, a iba ak prevádzkovateľ môže dokázať existenciu dohody a môže potvrdiť, v prípade absencie osobitných ustanovení o opaku, že mu ešte nebolo pridelené dovozné povolenie Spoločenstva podľa tohto nariadenia pre príslušné kategórie a krajiny. V rámci reakcie na žiadosti dovozcov by však príslušné národné orgány mali byť oprávnené predĺžiť licencie, ktoré vyčerpali minimálne polovicu sumy do dátumu žiadosti o tri mesiace a do 31. marca 2009.
(22)

Mimozmluvné záväzky vyplývajúce z obmedzenia hospodárskej súťaže podľa článku 6 ods. 3 by mali zahŕňať porušenia právnych predpisov vnútroštátneho práva hospodárskej súťaže, ako aj právnych predpisov hospodárskej súťaže Spoločenstva. Rozhodným právom pre takéto mimozmluvné záväzky by mal byť právny poriadok krajiny, na ktorej trhu má obmedzenie účinok alebo by mohlo mať účinok. Ak má účinok alebo by mohlo mať účinok na trhu vo viac než jednej krajine, osoba žiadajúca náhradu škody sa môže za určitých okolností rozhodnúť založiť svoj nárok na právnom poriadku súdu konajúceho vo veci.
(2)

Žiadosti o dovozné povolenia podané v priebehu prvých siedmich dní mesiaca januára 2008 na čiastkové obdobie od 1. apríla do 30. júna 2008 pri niektorých kvótach prevyšujú množstvá, ktoré sú k dispozícii. Z uvedeného dôvodu by sa malo určiť, do akej miery sa môžu dovozné povolenia vydávať stanovením koeficientu pridelenia, ktorý sa má uplatňovať na požadované množstvá,
(15)

Spoločný podnik IIL by mal byť orgán zriadený Spoločenstvom a absolutórium na plnenie jeho rozpočtu by mal udeľovať Európsky parlament na odporúčanie Rady v súlade s nariadením Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (ďalej len „rozpočtové pravidlá“) (4), pričom by sa však mali vziať do úvahy osobitosti vyplývajúce z povahy spoločných technologických iniciatív ako verejno-súkromných partnerstiev, a najmä z príspevkov súkromného sektora do rozpočtu.
(4)

Na základe štatistík poskytnutých Komisii nebola ročná kvóta na rok 2007 pre uvedené výrobky, otvorená nariadením Komisie (ES) č. 1798/2006 (7), k 31. októbra 2007 vyčerpaná. Podľa bodu IV odsúhlaseného zápisu dohody by uvedené výrobky mali mať neobmedzený bezcolný prístup do Spoločenstva od 1. januára 2008 do 31. decembra 2008.
(39)

Na druhej strane v strednodobom horizonte montážne firmy čínskych bicyklov by stále boli dosť silno stimulované dovážať viac, ako je povolená 60 % hranica, a tak by mohli opätovne začať obchádzať základné opatrenie prostredníctvom vývozu takzvaných čiastočne rozmontovaných súprav (semi-knocked down kits) alebo úplne rozmontovaných súprav (completely knocked down kits) do ES, t. j. takmer kompletných bicyklov v oddelených kontajneroch. To by vlastne obnovilo obchádzanie, ktoré sa uskutočňovalo v 90. rokoch 20. storočia pred zavedením opatrenia proti obchádzaniu, a vyústilo by do jasného prekročenia 60 % prahu.
(4)

Keďže cieľ tohto nariadenia, a to vytvorenie spoločných štatistických noriem, ktoré umožňujú vypracovanie harmonizovaných údajov, nemožno uspokojivo dosiahnuť na úrovni členských štátov, ale ich možno lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku neprekračuje toto nariadenie rámec nevyhnutný na dosiahnutie uvedeného cieľa.
1.

Zvieratá boli chované až do odoslania v období bez sezónneho výskytu vektorov, v zmysle prílohy V, v zóne bez sezónneho výskytu nákazy modrý jazyk, a to od svojho narodenia alebo najmenej 60 dní pred dátumom presunu, a podrobili sa identifikačnému testu pomocou činidla podľa Príručky diagnostických testov a vakcín pre suchozemské zvieratá Svetovej organizácie pre zdravie zvierat (OIE) (1) (ďalej len ‚príručka OIE pre suchozemské zvieratá‘), ktorého výsledky boli negatívne, pričom tento test bol vykonaný nie skôr ako sedem dní pred dátumom presunu. Identifikačný test pomocou činidla však nie je nevyhnutný pre členské štáty alebo regióny členských štátov, kde dostatočné epidemiologické údaje získané po zavedení monitorovacieho programu za obdobie nie kratšie ako tri roky zdôvodňujú vymedzenie obdobia bez sezónneho výskytu vektorov v zmysle prílohy V. Členské štáty využívajúce uvedenú možnosť informujú Komisiu a ostatné členské štáty prostredníctvom Stáleho výboru pre potravinový reťazec a zdravie zvierat. V prípade, že sú zvieratá uvedené v tomto bode určené na obchod v rámci Spoločenstva alebo na vývoz do tretej krajiny, je potrebné do zodpovedajúcich zdravotných osvedčení stanovených v smerniciach 64/432/EHS, 91/68/EHS a 92/65/EHS alebo uvedených v rozhodnutí 93/444/EHS uviesť tento doplňujúci text: ‚Zviera(-tá) bolo(-i) počas obdobia bez sezónneho výskytu vektorov, ktoré sa začalo … (uveďte dátum), až do odoslania chované v zóne bez sezónneho výskytu nákazy modrý jazyk, a to od svojho narodenia alebo najmenej 60 dní, a v prípade potreby (uveďte, ak sa to hodí) sa podrobilo(-i) identifikačnému testu pomocou činidla podľa príručky OIE pre suchozemské zvieratá na vzorkách odobratých nie skôr ako sedem dní pred dátumom odoslania, ktorého výsledky boli negatívne, v súlade s odsekom 1 prílohy III.A k nariadeniu (ES) č. 1266/2007.‘
(3)

S cieľom umožniť členským štátom, aby mohli vykonať potrebné úpravy svojich národných štatistických systémov, im súčasne treba poskytnúť výnimky z ustanovení nariadenia (ES) č. 716/2007. Týka sa to najmä vývoja nových štatistických registrov a metód zberu údajov. Osobitným problémom v súvislosti so štatistikou vonkajších zahraničných afiliácií je, že štatistická jednotka analýzy nie je totožná so spravodajskou jednotkou a nemá sídlo na území členských štátov.
(2)

Žiadosti o dovozné povolenia podané v priebehu mesiaca apríla 2008 na čiastkové obdobie od 1. júla do 30. septembra 2008, a pokiaľ ide o skupinu 3, na obdobie od 1. júla 2008 do 30. júna 2009 pri niektorých kvótach prevyšujú množstvá, ktoré sú k dispozícii. Z uvedeného dôvodu by sa malo určiť, do akej miery sa môžu dovozné povolenia vydávať stanovením koeficientu pridelenia, ktorý sa má uplatňovať na požadované množstvá.
(11)

Komisia vyhľadala a overila všetky informácie, ktoré považovala za potrebné na predbežné stanovenie dumpingu, následnej ujmy a záujmu Spoločenstva, a vykonala overovania v priestoroch týchto spoločností: a) výrobcovia v Spoločenstve: — Jungbunzlauer Austria AG, Viedeň, Rakúsko, — S.A. Citrique Belge N.V., Tienen, Belgicko; b) vyvážajúci výrobcovia v ČĽR: — Anhui BBCA Biochemical Co., Ltd, mesto Bengbu, provincia Anhui, — RZBC Co., Ltd, Rizhao, provincia Shandong, — TTCA Co., Ltd., mesto Anqiu, provincia Shandong, — Yixing Union Biochemical Co. Ltd, mesto Yixing, provincia Jiangsu, — Shanxi Ruicheng, kraj Ruicheng, provincia Shanxi, — Laiwu Taihe Biochemistry Co. Ltd, mesto Laiwu, provincia Shandong, — Weifang Ensign Industry Co. Ltd, mesto Changle, provincia Shandong, — DSM Citric Acid (Wuxi) Ltd, West Wuxi, provincia Jiangsu; c) prepojené spoločnosti v ČĽR: — Anhui BBCA Maanshan Biochemical Ltd, Maanshan, provincia Anhui, — China National Xin Liang Storage Transportation & Trading Corp., Peking, — DSM (China) Ltd., Šanghaj, — Shanxi Dimine International Trade, Taiyuan, provincia Shanxi; d) neprepojení dovozcovia v Spoločenstve: — skupina Azelis, St Augustin, Nemecko, — Rewe Food Ingredients, Kolín, Nemecko, — Brenntag, Mülheim/Ruhr, Nemecko.
SK Úradný vestník Európskej únie L 161/20

NARIADENIE KOMISIE (ES) č. 578/2008

z 19. júna 2008

ustanovujúce podmienky, za ktorých je možné prijať žiadosti o dovozné certifikáty, predložené v júna 2008, pre niektoré mliečne výrobky v rámci niektorých tarifných kvót otvorených nariadením (ES) č. 2535/2001

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhov v sektore mlieka a mliečnych výrobkov (1),

so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,

keďže:

Žiadosti predložené od 1. do 10. júna 2008 pre niektoré výrobky uvedené v prílohe IA nariadeniu Komisie (ES) č. 2535/2001 zo 14. decembra 2001 ustanovujúcemu podmienky na uplatňovanie nariadenia Rady (ES) č. 1255/1999 v súvislosti s dovozným režimom mlieka a mliečnych výrobkov a otvorením tarifných kvót (3) presahujú dostupné množstvá, je potrebné stanoviť priraďovací koeficient pre žiadané množstvá,

PRIJALA TOTO NARIADENIE:

Článok 1

Množstvá výrobkov patriacich do kvót uvedených v častiach I.A, I.D, I.F, I.H, I.I a I.J prílohy I nariadenia (ES) č. 2535/2001, pre ktoré boli predložené žiadosti o dovozné certifikáty na obdobie od 1. do 10. júna 2008, sa upravujú podľa priraďovacieho koeficientu uvedeného v prílohe tohto nariadenia.

Článok 2

Toto nariadenie nadobúda účinnosť 20. júna 2008.

Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 19. júna 2008 Za Komisiu Jean-Luc DEMARTY generálny riaditeľ pre poľnohospodárstvo a rozvoj vidieka

(1) Ú. v. ES L 160, 26.6.1999, s. 48. Nariadenie naposledy zmenené a doplnené nariadením (ES) č. 1152/2007 (Ú. v. EÚ L 258, 4.10.2007, s. 3). Nariadenie (ES) č. 1255/1999 sa nahrádza nariadením (ES) č. 1234/2007 (Ú. v. EÚ L 299, 16.11.2007, s. 1) s účinnosťou od 1. júla 2008.

(2) Ú. v. EÚ L 238, 1.9.2006, s. 13. Nariadenie naposledy zmenené a doplnené nariadením (ES) č. 289/2007 (Ú. v. EÚ L 78, 17.3.2007, s. 17).

(3) Ú. v. ES L 341, 22.12.2001, s. 29. Nariadenie naposledy zmenené a doplnené nariadením (ES) č. 514/2008 (Ú. v. EÚ L 150, 10.6.2008, s. 7).

PRÌLOHA I.A Číslo kvóty Priraďovací koeficient 09.4590 — 09.4599 — 09.4591 — 09.4592 — 09.4593 — 09.4594 — 09.4595 3,906255 % 09.4596 100 %

PRÍLOHA I.D Výrobky pôvodom z Turecka Čislo kvóty Priraďovací koeficient 09.4101 —

PRÍLOHA I.F Vyrobky s povodom zo Švajčiarska Číslo kvóty Priraďovací koeficient 09.4155 100 %

PRÍLOHA I.H Vyrobky s povodom v Nórsko Číslo kvóty Priraďovací koeficient 09.4179 100 %

PRÌLOHA I.I Vyrobky s povodom na Islande Číslo kvóty Priraďovací koeficient 09.4205 100 % 09.4206 100 %
4.

V článku 39 sa odsek 2 nahrádza takto: „2. S výhradou druhého a tretieho pododseku sú osvedčenia o náhrade platné do posledného dňa piateho mesiaca, ktorý nasleduje po mesiaci podania žiadosti o osvedčenie, alebo do posledného dňa rozpočtového obdobia, podľa toho, ktoré je skôr. Osvedčenia o náhrade, o ktoré bolo požiadané v súlade s článkom 33 písm. a) alebo článkom 38a najneskôr 7. novembra, sú platné do posledného dňa desiateho mesiaca, ktorý nasleduje po mesiaci podania žiadosti o osvedčenie. Osvedčenia o náhrade uvedené v článku 40 sú platné do posledného dňa piateho mesiaca, ktorý nasleduje po mesiaci podania žiadosti o osvedčenie. Ak sú sadzby náhrad stanovené vopred v súlade s článkom 29, zostávajú platné do posledného dňa lehoty platnosti osvedčenia.“
(28)

Porovnanie váženej priemernej normálnej hodnoty s váženou priemernou vývoznou cenou výrobkov všetkých stupňov akosti ukázalo, že vývoz PAU do Spoločenstva bol počas ORP dumpingový, a to so značným dumpingovým rozpätím. Dumpingové rozpätie sa rovnalo čiastke, o ktorú normálna hodnota prevyšovala ceny pre vývozy do Spoločenstva. Vážený priemer dumpingového rozpätia presahoval 20 %. Hoci toto dumpingové rozpätie muselo byť do veľkej miery založené na dostupných skutočnostiach z dôvodu nespolupráce čínskych vyvážajúcich výrobcov, naznačuje súčasné čínske vývozné praktiky. Spolupráca čínskych vyvážajúcich výrobcov by zjavne umožnila presnejší výpočet.
(6)

Piesočnicovité sú populáciou v Severnom mori, ktorá je využívaná spoločne s Nórskom, ale v súčasnosti ju nespravujú obidve strany spoločne. Opatrenia ustanovené v tomto nariadení by mali byť v súlade so schválenou správou o záveroch rokovaní v oblasti rybolovu medzi Európskym spoločenstvom a Nórskom z 26. novembra 2007. V dôsledku toho by mal byť podiel Spoločenstva na celkovom povolenom výlove, ktorý sa môže uloviť v zónach ICES IIa a IV, stanovený na 90 % zo 400 000 ton.
(2)

Žiadosti o dovozné povolenia podané na obdobie od 1. júla 2008 do 30. júna 2009 prevyšujú množstvá, ktoré sú k dispozícii. Malo by sa preto určiť, do akej miery sa môžu dovozné povolenia vydávať, tým že sa stanoví koeficient pridelenia, ktorý sa má uplatniť na požadované množstvá,